text: 43-årig blev stukket i maven 
  22 august 2015 kl. 10.44
  Mand overfaldet i Esbjerg af to unge mænd på scooter. Stukket med kniv i maven, men er ikke alvorligt såret
  Politiet har nu kunnet tale med offeret for knivoverfaldet. Den 43-årige mand er blevet såret men ikke alvorligt.
  Overfaldet skete i en viadukt på Præstebakken i Esbjerg lørdag formiddag. Der var tale om to unge mænd af anden etnisk oprindelse end dansk. Den ene var iført en rød T-shirt, den anden en grøn.
  Det er stadig uvist, hvad der ligger bag knivoverfaldet.
  